text: Kaalø får kulturpris
  16 januar 2012 kl. 17.19
  Præst og forfatter Steen Kaalø fik sidst på eftermiddagen tildelt JydskeVestkystens Kulturpris.
  Prisen uddeles hvert år til en kulturel institution eller kulturpersonlighed i udgivelsesområdet. 
  Denne gang gik prisen til Steen Kaalø, der fik en check på 50.000 og et maleri af kunstneren Dan Thuesen.
  I 1992 blev forfatteren frimenighedspræst i Bovlund i Sønderjylland. Han debuterede i 1969 med digtsamlingen "Med hud og hår". Det meget brede forfatterskab kredser ofte om kærligheden, hverdagens poesi og glæden ved livet.
  Den 66-årige prismodtager arbejder lige nu på et egnsspil, der skal opføres i Tønder til sommer.
  